Mokeresete mongwe le mongwe o tshwanetse a itirela tshwetso ka boene go ya ka se a se tlhaloganyang ka tshedimosetso e e leng teng gone jaanong ka ga khafeine le ka melaometheo ya Baebele e go lebegang e amega. Ka sekai, mosadi yo o imileng wa Mokeresete a ka swetsa ka gore a se ka a dirisa khafeine a sa ntse a imile fa a dumela gore e ka ama ngwana wa gagwe yo o iseng a tsholwe. Fa Mokeresete a fitlhela gore fa a sa nwe khafeine ka metlha o nna le maikutlo a go tenegatenega fela kgotsa o ikutlwa e kete o a lwala, go ka nna molemo gore a tlogele khafeine, le fa e ka nna ka nakwana. (2 Petere 1:5, 6) Bakeresete ba bangwe ba tshwanetse ba tlotla tshwetso e e ntseng jalo, ba sa gatelele maikutlo a bone mo go ene. Manyami a be a sa robatše moya wa ka. Ntsoše go ya ka lentšu la gago.